19.5. 2020.

Hrvatski jezik

„Uživaj u svakom danu i sretan budi!“ kažu mudri ljudi.

Razmisli i odgovori usmeno.

Što je za tebe sreća! Što te čini sretnom/sretnim? Tko te najčešće usrećuje i kako?

Jesi li ikada čula/čuo izreku koja kaže da je za sreću potrebno jako malo?

Što ti misliš o toj izreci?

PAUK, CVRČAK, ŠUMA, PJESMA, SLOBODA

Napiši u pisanku 3-5 rečenica koje ćeš povezati u vrlo kratku priču na temelju napisanih riječi.

Otvorite sada čitanku Zlatna vrata 4, str. 194. i pažljivo pročitaj tekst.

Usmeno odgovori. Koji ti se dio priče najviše svidio? Zašto?

Pažljivo pročitaj tekst još jednom i usmeno odgovori na pitanja.

Kojoj književnoj vrsti pripada ovo djelo? Po čemu to zaključuješ?   
Odredi temu djela.   
Gdje se događa radnja?   
Tko su likovi u ovom djelu?   
Što saznaješ o osobinama likova iz njihovih postupaka? Objasni!   
Što sve cvrčka usrećuje? Zahvaljujući čemu je cvrčak ostao živ?   
Čemu nas je cvrčak poučio?

Prepišite sada plan ploče.

**PLAN PLOČE**

Sretan cvrčak 19.5.2020.

Nada Zidar-Bogadi

* basna

Likovi i njihove osobine:  
pauk: opasan, gladan, okrutan, proždrljiv, ljutit, zloban,...  
cvrčak: malen, veseo, dobronamjeran, raspjevan, optimističan,mudar...  
Mjesto radnje: šuma  
Redoslijed događaja:

1. Pauk je uhvatio cvrčka.
2. Cvrčak radosno pjeva i to naljuti pauka.
3. Ljuti pauk zatvara cvrčka u mračnu duplju.
4. Cvrčak nastavlja s pjesmom.
5. Pauk zatvara cvrčka u pećinu.
6. Pjesma veselog cvrčka privukla je ptice.
7. Užasnut pauk pušta sretnog cvrčka na slobodu.

Pouka: Uživaj u svakom danu i budi sretan.   
 Sreća se krije u malim stvarima.   
Ovdje zapiši 3-5 rečenica koje ćeš povezati u vrlo kratku priču na temelju napisanih riječi.

PAUK, CVRČAK, ŠUMA, PJESMA, SLOBODA

Odgovori na sljedeća pitanja:

1.Koji ti se dio priče najviše svidio? Zašto?

2. Po čemu zaključuješ da je ovaj tekst basna? Navedi karakteristike basne koje prepoznaješ u ovom tekstu.

3. Čemu se ti raduješ? Što te usrećuje?

Svoj rad pošalji mi na pregled u srijedu, 20.5.2020.